อดีตผู้ว่าธปท. รุมสับรัฐ ดีแต่แจกเงิน สร้างวิกฤตการคลัง
รวมทีมอดีตผู้ว่า ธปท. รุมยำนโยบายรัฐบาลดีแต่แจก ซุกวิกฤตการคลัง ปัญหาเศรษฐกิจไทยอยู่ที่ธรรมาภิบาลการบริการประเทศ
4 เม.ย. 2565

นายชัยวัฒน์ วิบูลย์สวัสดิ์ อดีตผู้ว่าการธนาคารแห่งประเทศไทย (ธปท.) กล่าวในงานสัมมนา “เหลียวหลัง แลหน้า กับผู้ว่าการ ธปท." ในโอกาสครบรอบ 80 ปี ธปท.ว่า ขณะนี้การใช้นโยบายการคลังฟื้นเศรษฐกิจน่าห่วง เพราะมีการทำงบประมาณแบบขาดดุลติดต่อกันมานานเกินไป หนี้สาธารณะของประเทศเพิ่มสูงขึ้นเรื่อยๆนอกจากนี้ รัฐบาลก็ทำนโยบายต่างๆ จนประชาชนรู้สึกว่าเป็นโครงการประชานิยมเป็นเรื่องธรรมดา ได้อะไรมาก็ใช้จ่ายไป ส่งผลให้ฐานะการคลังซ่อนปัญหาในระยะยาวไว้เยอะมาก ทำให้ต่อไป ธปท. ต้องใช้นโยบายเข้มงวด ที่คนอื่นไม่ชอบ แต่ก็ต้องใจแข็งที่จะทำ เพราะถ้าไม่ทำเศรษฐกิจก็จะตกเหวไม่รู้ไปอยู่ที่ไหนม.ร.ว.ปรีดิยาธร เทวกุล อดีตรองนายกรัฐมนตรี และ ผู้ว่า ธปท. เปิดเผยว่า การทำนโยบายการคลังขณะนี้ เหมือนไม่มีนโยบาย เป็นการใช้เงินไปเรื่อย ๆ ไม่เคยคิดว่าจะขาดดุลเท่าไหร่ และขาดดุลงบประมาณควรมีน้ำหนักแค่ไหนถึงจะเพียงพอ“คนดำเนินนโยบายการคลัง ไม่ทำในสิ่งที่ควรทำ เรื่องนี้ อยู่ที่ผู้นำ หรือรัฐบาล มากกว่าว่าจะคิดหรือไม่คิด” ม.ร.ว.ปรีดิยาธร กล่าวม.ร.ว.ปรีดิยาธร กล่าวว่า อยากเห็น ธปท.เน้นเรื่องอิสระ ทำให้ที่ตรงไปตรงมา ไม่จำเป็นต้องคำนึงว่าจะสร้างความพอใจให้ผู้มีอำนาจ นักการเมือง ธปท. ต้องประสานงานกับ กระทรวงการคลัง และ รมว.คลัง ไม่ทำตัวเหนือหรือไม่ตาม รมว.คลัง ขณะเดียวกัน ต้องดูแลธนาคารพาณิชย์เหมือนลูก ไม่ใช่ศัตรู เพราะธนาคารพาณิชย์มีหน้าที่สำคัญในการช่วยดูแลเรื่องเศรษฐกิจนายประสาร ไตรรัตน์ อดีตผู้ว่า ธปท. เปิดเผยว่า ปัญหาใหญ่ตอนนี้ไม่ใช่เรื่องโครงสร้างเศรษฐกิจ เป็นเรื่องการบริหารจัดการ หรือ ธรรมาภิบาลของประเทศ เป็นเรื่องระบบยุติธรรม ซึ่งมีคนจำนวนไม่น้อย เชื่อว่าธรรมาภิบาลไม่ดี